Antanas Sabaliauskas (1905)

Antanas Sabaliauskas (1905 m. vasario 17 d., senuoju stiliumi vasario 4 d. Klišių dvaras, Raseinių apskritis – ?) – Lietuvos kunigas, spaudos darbuotojas.

Biografija 
Italijoje, Turino universitete baigė filosofijos studijas, Grigaliaus universitete studijavo teologiją.

1933-1934 m. dirbo misionieriumi Indijoje. 1935-1938 m. klebonavo Šveicarijoje. Grįžęs į Lietuvą, 1940-1944 m. Muniškių prie Kauno klebonas. 1944 m. pasitraukė į Vokietiją. 1948 m. atvyko į Venesuelą, 1954 m. – į JAV.

1927 m. Turine įkūrė ir pirmus metus redagavo žurnalą „Saleziečių žinios“. Karakase 1949 m. įkūrė ir iki 1954 m. redagavo laikraštį „Tėvų kelias“. Čikagoje įsteigė ir leido laikraštį „Šiluvos balsas“, pasirodė 3 numeriai.

Bibliografija 
 1000 paslapčių šaly, 1939 m.
 Nuo Imsrės iki Orinoko: per fakirų žemę, Lietuvio misijonieriaus atsiminimai, įspūdžiai, pergyvenimai Europoje, paslaptingojoj Indijoje ir Pietų Amerikoje, Venta, 1957 m.

Šaltiniai 

Lietuvos redaktoriai
Lietuvos kunigai
JAV lietuviai
Lietuvos leidėjai
Lietuvos keliautojai
Lietuvos misionieriai